একই ধরণের সার্বভৌমত্বের কথা বলছিলেন নয়াকৃষি  আন্দোলনের পরামর্শক কৃষিবিদ ড. এম এ সোবহান। উদ্ধোধনী অনুষ্ঠানের একদম শুরুতে স্বাগত বক্তৃতায় তিনি বলেন, স্থানীয় জাতের ধান চাষই একমাত্র খাদ্য সার্বভৌমত্ব নিশ্চিত করতে পারে। অনুষ্ঠানের পরে জনাব সোবহানকে বিষয়টি সহজ করে বলতে বললে তিনি এই প্রতিবেদককে জানান, কোম্পানিগুলা যে খাদ্য নিরাপত্তার কথা বলছে ওই নিরাপত্তার মানে হল, মানুষ তাদের খাদ্য চাহিদা মেটাতে কোম্পানিগুলার ওপর নির্ভর করবে। কিন্তু খাদ্যের স্বার্বভৌমত্ব হল, মানুষ কি খাবে বা উৎপাদন করবে, নিজেরাই সেই সিদ্ধান্ত নেবে এবং তারাই তা উৎপাদন করবে। মোটকথা বীজ কৃষকদের  হাতে থাকলেই কেবল খাদ্যে স্বার্বভৌমত্ব অর্জন সম্ভব।